wannaphong/clean_thaiwikipedia huggingface dataset:
# เจล (นักร้องชาวญี่ปุ่น)
เจล (เกิด 28 กรกฎาคม พ.ศ. 2539 -) เป็นนักร้องชายชาวญี่ปุ่น และเขาได้เป็นสมาชิกของวงสตรอว์เบอร์รี่พริ้นซ์

 ประวัติ 
เจล เป็นหนึ่งในสมาชิกของวงสตอรว์เบอร์รี่พริ้นซ์ สีของเขาคือสีส้ม กรุ๊ปเลือดของเขาคือกรุ๊ป A สัตว์เลี้ยงประจำของเขาคือแกะ เป็นคนในจังหวัดโอซาก้า เกิดเมื่อวันอาทิตย์ 28 กรกฎาคม พ.ศ. 2539 มีพี่ชายของเจล 1 คน และน้องสาวของเจล 1 คน คู่เป็นทางการของนานาโมริ และเจล ซาโตมิ และนานาโมริ ทั้ง 2 คน จะถูกเรียกว่ากลุ่มผู้ใหญ่ที่ 3 นอกเหนือจากกิจกรรมกลุ่ม ส่วนใหญ่เจลมักจะโพสต์วิดีโออนิเมะ รู้จักกันในชื่อ "โทอิซัง" (เจลเป็นผู้ให้เสียงพากย์ทุกตัวละคร) เจลจะพยามทำวิดีโอร้องเพลงต้นฉบับ, ถ่ายทอดสดบนเว็บไซต์, กระจายวิดีโอ เป็นต้น ช่องยูทูบของเจลมีผู้ติดตามมากกว่า 1 ล้านคน รวมถึงช่องทางย่อย เจลมักจะสามารถเลียนเสียงได้ทั้งเสียงคนแก่ เสียงผู้หญิง หรือแม้แต่สมาชิกในวงอย่างรูท เจลก็สามารถเลียนเสียงได้คล้ายจนแทบแยกไม่ออก แต่เจลยังเขียนเนื้อเพลงและเรียบเรียงได้

 ผลงานเพลง 
＃ชื่อเพลงเนื้อร้องทำนองเรียบเรียงศิลปิน1Sコート (S Coat)เจลเจลจอห์นสัน วินเซนต์ฮัตสึเนะ มิกุ2自癒ン愛 (Jiyun ai)เจลเจลจอห์นสัน วินเซนต์ฮัตสึเนะ มิกุ3ユーモアチャンス！ (Humor chance)เจลเจลโยดะกุมิ (Gumi)4ポーカーダンス (Poker dance)เจลเจลโยดะเจล5Alwaysเจลเจลยะสุฮิโระ คาวาซากิเจล6JUMP AND FLYนาโอฮิซะ ทะนิงุจิคะซุอะกิ ยะมะชิตะคะซุอะกิ ยะมะชิตะเจล

 การแสดง 

 พากย์เสียง 
พ.ศ. 2563 - Yōkai Gakuen Y - N to no sōgū (妖怪学園Y 〜Nとの遭遇〜) - รับบทพากย์เป็น ฮิโรโนะ ฮารุกิ (博野ハルキ)

 แหล่งข้อมูลอื่น 

 
 ジェルOfficial (ช่องยูทูบทางการของเจล) - บนยูทูบ
หมวดหมู่:ยูทูบเบอร์ชาวญี่ปุ่น
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากจังหวัดโอซากะ
หมวดหมู่:นักพากย์ชายชาวญี่ปุ่น
หมวดหมู่:นักร้องญี่ปุ่น
หมวดหมู่:บุคคลที่ยังมีชีวิตอยู่
# แดร์บีพอลลิสตา
แดร์บีพอลลิสตา  เป็นชื่อเรียกการแข่งขันฟุตบอลระหว่างคอรินเทียนส์ กับ ปัลเมย์รัส ทั้งสองสโมสรตั้งอยู่ในนครเซาเปาลู ประเทศบราซิล"Football First 11: Do or die derbies". "CNN". Retrieved on 17 July 2011"THE LIST: The greatest rivalries in club football, Nos 10-1". "Daily Mail". Retrieved on 17 July 2011

 ประวัติ 

 เกียรติประวัติ 

 ทีม กังเปโอนาตูบราซีเลย์รูแซรียีอา กอปาดูบราซิล SuperCopa do Brasil Copa dos Campeões พอลลิสตา Torneio Rio-São Paulo โกปาลิเบร์ตาโดเรส Copa CONMEBOL / Copa Mercosur / Copa Sudamericana Recopa Sudamericana Copa Rio Internacional อินเตอร์คอนติเนนตัลคัพ ฟุตบอลชิงแชมป์สโมสรโลก รวมคอรินเทียนส์731029510100249ปัลเมย์รัส1030122511010044รวม16611511021110293
 Source: www.fifa.com
# ซาร์ดอร์ มีร์ซาเยฟ
ซาร์ดอร์ มีร์ซาเยฟ (เกิดวันที่ 21 มีนาคม ค.ศ. 1991 ที่เฟอร์กานา) เป็นนักฟุตบอลอาชีพชาวอุซเบกิสถานผู้เล่นในตำแหน่งกองกลาง ล่าสุดเขาเล่นให้กับเมืองทอง ยูไนเต็ด สโมสรในไทยลีก และทีมชาติอุซเบกิสถาน

 สโมสร 
มีร์ซาเยฟเคยเล่นให้กับสโมสรเนฟต์ชิเป็นระยะเวลา 4 ปี ก่อนที่จะย้ายไปโลโคโมติฟทาชเคนต์ ซึ่งเขาได้ถูกปล่อยยืมตัวให้กับสโมสรเก่าอย่างเนฟต์ชิ เมื่อเขากลับสู่โลโคโมติฟทาชเคนต์ เขาได้ประตูแรกในเอเอฟซีแชมเปียนส์ลีก ในนัดที่บุกไปแพ้อัลฮิลาลที่ซาอุดีอาระเบีย 3–1 ต่อมาในเดือนกุมภาพันธ์ ค.ศ. 2020 มีร์ซาเยฟย้ายไปเอสซีจี เมืองทอง ยูไนเต็ด สโมสรในไทยลีก"เมืองทอง" ปิดดีลคว้า "มีร์ซาเยฟ" พ่วงมิดฟิลด์เวียดนาม

 ทีมชาติ 
มีร์ซาเยฟเคยเป็นตัวแทนของอุซเบกิสถานในทีมชาติรุ่นอายุไม่เกิน 20, 21 และ 23 ปี เขาถูกเรียกติดทีมชาติรุ่นอายุไม่เกิน 20 ปี สำหรับการแข่งขันฟุตบอลโลกเยาวชน 2009 ที่ประเทศอียิปต์ ซึ่งในรายการนั้น อุซเบกิสถานจบอันดับที่สามของกลุ่ม รองจากกานาและอุรุกวัย และมีอันดับเหนือกว่าอังกฤษเพราะผลต่างประตูได้เสีย ต่อมาเขาถูกเรียกติดทีมชาติรุ่นอายุไม่เกิน 23 ปี สำหรับการแข่งขันฟุตบอลเอเชียเยาวชน 2013 ซึ่งในรายการนั้น อุซเบกิสถานจบเพียงอันดับที่ 3 ของกลุ่ม ไม่สามารถผ่านเข้าสู่รอบแพ้คัดออกได้

มีร์ซาเยฟลงเล่นให้กับทีมชาติชุดใหญ่ครั้งแรกในวันที่ 29 มีนาคม ค.ศ. 2015 ในนัดกระชับมิตรที่พบกับเกาหลีใต้
# เทศบาลเมืองตะพานหิน
ตะพานหิน เป็นเทศบาลเมืองซึ่งมีอาณาเขตครอบคลุมพื้นที่ตำบลตะพานหินทั้งตำบล ตั้งอยู่ในอำเภอตะพานหิน จังหวัดพิจิตร เคยมีฐานะเป็นเทศบาลตำบล ซึ่งแต่เดิม อาคารสำนักงานเทศบาลตำบลเป็นอาคารไม้ที่ทรุดโทรม จึงได้มีการก่อสร้างอาคารสำนักงานเทศบาลขึ้นใหม่และเปิดใช้งานใน พ.ศ. 2527 ต่อมาใน พ.ศ. 2538 ได้ยกฐานะเทศบาลตำบลตะพานหินขึ้นเป็น เทศบาลเมืองตะพานหิน ปัจจุบันเทศบาลแบ่งการปกครองออกเป็น 16 ชุมชน มีประชากรรวมทุกชุมชนทั้งสิ้น 13,868 คน

ชื่ออำเภอ ตำบล และเทศบาลเมืองตะพานหิน มีที่มาจากในอดีต บริเวณเหนือตลาดตะพานหินขึ้นไปประมาณ 1 กิโลเมตร มีหินดานอยู่กลางแม่น้ำน่านโดยยื่นออกมาจากฝั่งตะวันออกและยาวขวางแม่น้ำจนเกือบถึงฝั่งตะวันตกเหลือช่องว่างน้ำลึกเพียงเล็กน้อยพอที่เรือจะแล่นผ่านได้ ด้วยลักษณะคล้ายสะพานที่เป็นหินนี่เอง จึงเรียกหมู่บ้านนี้มาตั้งแต่เดิมว่า "บ้านหัวดาน" หรือ "บ้านตะพานหิน" ในอดีตฤดูแล้งตอนน้ำลดจะสามารถมองเห็นหินดานดังกล่าวได้แต่ปัจจุบันไม่สามารถมองเห็นได้อีกแล้ว เพราะเมื่อ พ.ศ 2530 กรมเจ้าท่า กระทรวงคมนาคมได้ก่อสร้างท่าเรือ ขุดลอกแม่น้ำน่าน และได้ระเบิดหินดังกล่าวออกไป

ในอดีต เทศบาลเมืองตะพานหินมีความสำคัญต่อการคมนาคมเป็นอย่างมาก เพราะมีทางหลวงแผ่นดินหมายเลข 113 ที่เชื่อมต่อกับจังหวัดเพชรบูรณ์ และมีสถานีรถไฟตะพานหิน ซึ่งเป็นสถานีรถไฟย่านขนาดใหญ่จำนวน 5 ชานชาลาสถานีรถไฟตะพานหิน - ทีมนั่งรถไฟกับนายแฮมมึน นอกจากนี้ ตัวเทศบาลยังมีท่าเทียบเรือตะพานหิน ซึ่งเป็นสถานีขนส่งสินค้าทางน้ำ ตั้งอยู่ริมแม่น้ำน่าน เส้นทางสัญจรและค้าขายที่สำคัญของเทศบาล

พื้นที่เทศบาลเมืองตะพานหิน เป็นที่ราบลุ่มแม่น้ำ มีบ้านเรือนหนาแน่น และมีอาณาเขตติดต่อกับองค์การบริหารส่วนตำบลอื่น ๆ ในอำเภอเดียวกัน ได้แก่ องค์การบริหารส่วนตำบลงิ้วราย หนองพยอม และห้วยเกตุ เศรษฐกิจมีลักษณะประกอบการอุตสาหกรรมต่อเนื่องจากการเกษตร โดยมีโรงงานตั้งอยู่ในพื้นที่ประมาณ 40 โรงงาน ประชากรส่วนใหญ่นับถือศาสนาพุทธ และเทศบาลแห่งนี้ก็เป็นที่ตั้งของวัดเทวประสาท ซึ่งมีพระพุทธเกตุมงคล พระพุทธรูปคู่บ้านคู่เมืองตะพานหิน ประดิษฐานอยู่
# เกทเวย์ แอท บางซื่อ
เกทเวย์ แอท บางซื่อ  เป็นโครงการศูนย์การค้าเชิงผสมผสานขนาดใหญ่ริมถนนประชาราษฎร์สาย 2 แขวงบางซื่อ เขตบางซื่อ กรุงเทพมหานคร เปิดให้บริการครั้งแรกเมื่อวันที่ 30 พฤศจิกายน พ.ศ. 2561 อยู่ภายใต้การดูแลของแอสเสท เวิลด์ รีเทล ในเครือแอสเสท เวิรด์ คอร์ปของกลุ่มทีซีซี

ประวัติ
เกทเวย์ แอท บางซื่อ เป็นศูนย์การค้าขนาดใหญ่โดยมีพื้นที่ 95,000 ตารางเมตร ก่อสร้างขึ้นบนพื้นที่เดิมของสถานีบริการน้ำมันเอสโซ่ และห้างสรรพสินค้าบางลำภู สาขาบางโพ ซึ่งปิดให้บริการลงเมื่อปี พ.ศ. 2548ก่อนที่กลุ่มทีซีซี จะซื้อต่อที่ดินบริเวณนี้และเปิดให้บริการศูนย์การค้า "เดอะมาร์เก็ต บางโพ" ในปี พ.ศ. 2552และปิดให้บริการในอีกไม่กี่ปีต่อมา โดยเกทเวย์ แอท บางซื่อแห่งนี้ใช้งบประมาณการลงทุนมากกว่า 4,000 ล้านบาท เริ่มก่อสร้างในช่วงปลายปี พ.ศ. 2559 บนพื้นที่กว่า 10 ไร่ ขนาด 10 ชั้นบนดินและ 1 ชั้นใต้ดิน โดยบริหารงานโดย กลุ่มแอสเสท เวิรด์ รีเทล ในเครือของแอสเสท เวิรด์ คอร์ปอเรชั่น ซึ่งเป็นส่วนหนึ่งของกลุ่มทีซีซี

ศูนย์การค้าแห่งนี้มีคำขวัญว่า " Fulfill Your Everyday Life" ซึ่งหมายถึง "เติมเต็มทุกความต้องการในแบบคุณ” ปัจจุบันศูนย์การค้าแห่งนี้เป็น 1 ใน 2 ศูนย์การค้าที่ตั้งอยู่ในเขตบางซื่อ กรุงเทพมหานคร ซึ่งอีกแห่งนั่นคือ "มาร์เก็ต เพลส วงศ์สว่าง" ของกลุ่มเซ็นทรัล ซึ่งมีพื้นที่เล็กกว่ามาก ทำให้เกทเวย์ แอท บางซื่อ เป็นศูนย์การค้าที่ใหญ่ที่สุดในเขตนี้ และเป็นศูนย์การค้าที่ใช้ชื่อ "เกทเวย์" แห่งที่ 2 ต่อจากสาขาแรกที่เอกมัย ที่เปิดให้บริการในปี พ.ศ. 2555 ที่ผ่านมา

การจัดสรรพื้นที่
thumb|left|200px|สวนลอยฟ้าสกายการ์เดน บริเวณชั้น 6
เกทเวย์ แอท บางซื่อ มีพื้นที่ให้เช่า 39,000 ตารางเมตร หรือประมาณ 300 ร้านค้า บนพื้นที่ที่เปิดเป็นศูนย์การค้า 9 ชั้น พร้อมกับอาคารจอดรถที่รองรับรถยนต์ได้มากกว่า 1,100 คัน ประกอบด้วยพื้นที่สำคัญดังนี้AT BANGSUE ถอดรหัสจุดเด่นของย่านมาสร้างจุดยืนของศูนย์การค้าสำหรับคนทุกเพศและวัย Baanlaesuan.com
 บิ๊กซี ฟู้ดเพลส
 โฮมโปร เอส
 สปอร์ตเวิลด์
 สวนสนุก ฮาร์เบอร์แลนด์
 สวนสนุก ฟันเฟสต้า
 โรงภาพยนตร์เมเจอร์ ซีนีเพล็กซ์ จำนวน 6 โรง
 เจ็ทส์ ฟิตเนส
 ศูนย์อาหาร
 สวนลอยฟ้าสกายการ์เดน
 พื้นที่สำนักงานให้เช่า
โดยมีทางเชื่อมไปยังสถานีบางโพ ที่ชั้น M

 การคมนาคม 

 รถไฟฟ้า MRT สายสีน้ำเงิน: สถานีเตาปูน และ สถานีบางโพ
 รถไฟฟ้า MRT สายสีม่วง: สถานีเตาปูน
 รถโดยสารที่ผ่าน
 5 อู่กำแพงเพชร - สะพานพุทธ
 66(2-12) สายใต้เก่า (ปิ่นเกล้า) - ศูนย์ราชการ แจ้งวัฒนะ
 2-2(16) ปากเกร็ด - สี่พระยา
 2-17(112) (วงกลม) สถานีชุมทางบางซื่อ - มหาวิทยาลัยเกษตรศาสตร์
# เทศบาลเมืองบางมูลนาก
บางมูลนาก เป็นเทศบาลเมืองแห่งแรกของจังหวัดพิจิตร ในพื้นที่อำเภอบางมูลนาก มีพื้นที่ครอบคลุมตำบลบางมูลนากทั้งตำบล มีจำนวนประชากร 8,448 คน เมื่อ พ.ศ. 2562

ตลาดบางมูลนากตั้งอยู่ในเขตเทศบาล ซึ่งเปิดทำการมาตั้งแต่สมัยรัชกาลที่ 5 นอกจากนี้ ยังมีผลิตภัณฑ์ท้องถิ่นที่สำคัญ ได้แก่ กระยาสารท ส้มลิ้มอำเภอบางมูลนากแปรรูปมะม่วงเป็นส้มแผ่นรสเลิศ เพิ่มมูลค่าหารายได้หน้าร้อนเยาวชน จ.พิจิตร รับจ้างทำมะม่วงกวนช่วงปิดเทอม-รายได้ดีมีเงินเก็บปิดเทอม นักเรียนออกรับจ้างทำ "ส้มแผ่น" ของฝาก และขนมจีบบางมูลนาก ซึ่งขายมานานกว่า 45 ปีข่าวช่อง8พิจิตร-ขนมจีบบางมูลนาก (ป้าเชียร) เจ้าเก่าดั้งเดิม

 ประวัติ 
อดีตท้องที่อำเภอบางมูลนากมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้ตั้ง "สุขาภิบาลท้องที่บางมูลนาก" วันที่ 27 มกราคม พ.ศ. 2460 ขึ้น และนับเป็นพื้นที่ 1 ใน 5 สุขาภิบาลท้องที่ในอดีต (โพธาราม, บ้านโป่ง, ชุมแสง, บางมูลนาก และบ้านหมี่) ซึ่งมีความเจริญรุ่งเรืองมาตั้งแต่อดีต เพื่อบำรุงความสุขและความสะดวกของประชาชนให้ยิ่งขึ้น นับว่าเป็นสุขาภิบาลท้องที่เพียงแห่งเดียวของจังหวัด ก่อนที่จะยกขึ้นเป็น "เทศบาลเมืองบางมูลนาก" วันที่ 10 ธันวาคม พ.ศ. 2478 ในปี พ.ศ. 2478 และนับว่าเป็นเทศบาลเมืองแห่งแรกของจังหวัดพิจิตร ซึ่งนับได้ว่าเมืองบางมูลนาก เป็นเมืองที่มีความเจริญมากมาตั้งแต่ในอดีต

ชื่อของเทศบาลมีที่มาจากในอดีต คลองบุษบง (เหนือตลาดบางมูลนาก) มีนากชุกชุมและได้ถ่ายมูลไว้เกลื่อนกลาดทั้งบริเวณนั้น จึงเรียกว่า "บางขี้นาก" ต่อมาจึงเปลี่ยนมาเป็น "บางมูลนาก" พื้นที่ของเทศบาลเป็นที่ราบลุ่มซึ่งมีแม่น้ำน่านไหลผ่าน ทำให้มักประสบปัญหาอุทกภัยบ่อยครั้ง

 การขนส่ง 
เทศบาลเมืองบางมูลนาก เป็นที่ตั้งของสถานีรถไฟบางมูลนากบนเส้นทางรถไฟสายเหนือ ซึ่งในปัจจุบันมักมีการบำรุงทางโดยการเสริมหินอยู่บ่อยครั้งเพื่อป้องกันปัญหาอุทกภัยที่มาจากแม่น้ำน่านเสริมหินรางรถไฟระหว่างสถานีบางมูลนาก-วังกร่าง ป้องกันน้ำท่วม ตัวสถานีรถไฟมีขบวนรถไฟจอดหลายขบวน ทั้งรถธรรมดา รถเร็ว และรถด่วนพิเศษสปรินเทอร์สายกรุงเทพ–สวรรคโลก–ศิลาอาสน์

 ภาพ
# แบรนดอน วิลเลียมส์
แบรนดอน พอล เบรน วิลเลียมส์ (เกิดวันที่ 3 กันยายน ค.ศ. 2000) เป็นนักฟุตบอลชาวอังกฤษผู้เล่นในตำแหน่งแบ็กซ้ายล่าสุดลงเล่นให้กับอิปสวิชทาวน์ ในอีเอฟแอลแชมเปียนชิปของประเทศอังกฤษ (ยืมตัวจากแมนเชสเตอร์ยูไนเต็ด) เขาจบหลักสูตรเยาวชนจากทีมเยาวชนแมนเชสเตอร์ยูไนเต็ด และได้ลงเล่นให้กับทีมชุดใหญ่ครั้งแรกในเดือนกันยายน ค.ศ. 2019 เขาเป็นตัวแทนของอังกฤษในทีมชาติรุ่นอายุไม่เกิน 20 ปี

 สโมสรอาชีพ 
วิลเลียมส์เป็นหนึ่งในผู้เล่นของแมนเชสเตอร์ยูไนเต็ดที่ออกเดินทางไปเยือนปารีแซ็ง-แฌร์แม็งในยูฟ่าแชมเปียนส์ลีกเมื่อเดือนมีนาคม ค.ศ. 2019 แต่เขาไม่ได้มีชื่อลงเล่นในนัดนั้น เขาได้ลงเล่นให้กับทีมชุดใหญ่เป็นครั้งแรกเมื่อวันที่ 25 กันยายน ค.ศ. 2019 ในฐานะตัวสำรอง ในอีเอฟแอลคัพ นัดที่พบกับรอชเดล ต่อเขาได้ลงเล่นเป็นตัวจริงครั้งแรกเมื่อวันที่ 3 ตุลาคม ค.ศ. 2019 ในยูฟ่ายูโรปาลีก นัดที่พบกับ อาเซ็ด อัลก์มาร์ วิลเลียมส์ได้เซ็นสัญญาระยะยาวกับสโมสรในวันที่ 17 ตุลาคม ค.ศ. 2019 ซึ่งสัญญาจะมีอายุถึงเดือนมิถุนายน ค.ศ. 2022 เขาได้ลงเล่นในพรีเมียร์ลีกครั้งแรกเมื่อวันที่ 20 ตุลาคม ค.ศ. 2019 ในนัดที่พบกับลิเวอร์พูลที่โอลด์แทรฟฟอร์ดในฐานะตัวสำรอง ต่อมาเขาได้ลงเล่นเป็นตัวจริงในลีกครั้งแรก แทนที่ แอชลีย์ ยัง และ ลู้ก ชอว์ ในวันที่ 10 พฤศจิกายน ค.ศ. 2019 นัดที่พบกับไบรตันแอนด์โฮฟอัลเบียน โดยเขาได้ลงเล่นทั้งหมด 90 นาที ก่อนถูกเปลี่ยนตัวออกแล้วให้มาร์กอส โรโฮ ลงเล่นแทนในช่วงทดเวลาบาดเจ็บManchester United 3 Brighton 1, Manchester United FC, 10 November 2019 หลังจบเกม วิลเลียมส์ถูกโหวตให้เป็นผู้เล่นยอดเยี่ยมประจำนัดจากแฟนสโมสรWilliams voted Man of the Match, Manchester United FC, 10 November 2019 ต่อมาในวันที่ 24 พฤศจิกายน วิลเลียมส์ทำประตูในนามสโมสร ในนัดที่เสมอเชฟฟีลด์ยูไนเต็ด 3–3

 ทีมชาติ 
ในวันที่ 30 สิงหาคม ค.ศ. 2019 วิลเลียมส์ถูกเรียกติดทีมชาติอังกฤษเป็นครั้งแรกในชุดอายุไม่เกิน 20 ปี สำหรับนัดที่จะพบกับเนเธอร์แลนด์และสวิตเซอร์แลนด์ เขาได้ลงเล่นนัดแรกในนัดที่เสมอกับเนเธอร์แลนด์ 0–0 ที่สนามของชรูว์สบรีทาวน์ในวันที่ 5 กันยายน ค.ศ. 2019

 สถิติอาชีพ 

สโมสรฤดูกาลลีกเอฟเอคัพอีเอฟแอลคัพยุโรปอื่น ๆทั้งหมด ระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูแมนเชสเตอร์ยูไนเต็ด รุ่นอายุไม่เกิน 21 ปี2019–20————1010แมนเชสเตอร์ยูไนเต็ด2019–20พรีเมียร์ลีก121405050—261รวมทั้งหมด12140505010271

เกียรติประวัติ
แมนเชสเตอร์ยูไนเต็ด
EFL Cup: 2022–23
FA Cup รองชนะเลิศ: 2022–23
UEFA Europa League รองชนะเลิศ: 2020–21

อิปสวิชทาวน์
EFL Championship รองชนะเลิศ: 2023–24https://www.itfc.co.uk/news/2024/may/04/ipswich-town-promoted-to-premier-league/
# เอเค-102
เอเค-102  เป็นปืนเล็กยาวในตระกูลเอเค-100 รุ่นสั้นลงของปืนเล็กยาวเอเค-101 ซึ่งได้มาจากการออกแบบดั้งเดิมของเอเค-47 และผู้สืบทอดอย่างเอเค-74 การออกแบบของเอเค-102, เอเค-104 และเอเค-105 นั้นคล้ายคลึงกันมาก ความแตกต่างเพียงอย่างเดียวคือขนาดลำกล้องปืนและแบบชนิดแมกกาซีนที่สอดคล้อง ซึ่งเอเค-102 บรรจุกระสุนปืน 5.56×45 มม. นาโต และได้รับการออกแบบมาเพื่อการส่งออกทั้งหมด

 การออกแบบ 
เมื่อเทียบกับเอเค 101 และเอเค 103 ซึ่งเป็นปืนเล็กยาวขนาดเต็มที่มีการออกแบบคล้ายกัน เอเค 102, 104, และ 105 นั้นมีลำกล้องปืนที่สั้นกว่า ซึ่งทำให้พวกมันอยู่ตรงกลางระหว่างปืนเล็กยาวขนาดเต็มและเอเคเอส 74ยู ที่กะทัดรัดกว่า ในขณะที่ปืนเอเค 10เอกซ์ นั้นมีลำกล้องปืนยาวกว่า, ลูกสูบที่ผบักดันด้วยแก๊สเต็มความยาว และแข็ง พานท้ายพอลิเมอร์พับข้างได้ ส่วนเอเคเอส 74ยู นั้นสั้นกว่า และลักษณะพานท้ายเป็นแต่เพียงโครง

โครงปืนเล็กยาวทำจากแผ่นเหล็กพับขึ้นรูป แมกกาซีนมีน้ำหนักเบา และทนทานกว่ารุ่นเก่า ทำจากไฟเบอร์กลาสเสริมความแข็งแรง พานท้ายส่วนก้นทำจากพลาสติก ทำให้มีน้ำหนักเบา มีความทนทานมากขึ้น และเป็นโพรง อนุญาตให้เก็บชุดเครื่องมือสนามไว้ด้านในได้

เอเค 102 ใช้ศูนย์เล็งเหล็กหลังที่มีรอยบากสามารถปรับพิกัดใน 100 เมตร (109 หลา) และเพิ่มจาก 100 เมตรเป็น 500 เมตร (109 หลาถึง 547 หลา) ศูนย์หน้าเป็นเสาที่ปรับสูงได้ในสนามรบ ส่วนการปรับแนวนอนทำโดยโรงงานหรือคลังแสงก่อนแจกจ่าย ทั้งนี้ เอเค 102 มีปลอกทวีแรงถอยที่มาจากเอเคเอส 74ยู

ซีรีส์เอเค 100 ผลิตโดยโรงงานอิซห์มาชในอิเซฟก์ ประเทศรัสเซีย

 ประเทศผู้ใช้งาน 

 : ใช้โดยเหล่ากองพลน้อยเคลื่อนที่ของสำนักงานตำรวจแห่งชาติอินโดนีเซีย
 : การใช้งานจำกัดโดยกำลังการสงครามพิเศษทางเรือของกองทัพเรือมาเลเซีย
 : ใช้โดยกองอาสารักษาดินแดน
# ฟัสตาโอลันด์
ฟัสตาโอลันด์ (หรือ  หมายถึงแผ่นดินใหญ่ของโอลันด์ Åland) เป็นเกาะที่ใหญ่ที่สุดและประชากรมากที่สุดของหมู่เกาะโอลันด์ซึ่งมีสถานะการปกครองตนเอง และเป็นที่ตั้งของเมืองหลวง คือ เมืองมารีเอฮัมน์ โดยราวร้อยละ 90 ของประชากรหมู่เกาะอาศัยอยู่บนเกาะนี้Statistical Yearbook of Finland 2016, p.505. Accessed 2017-02-07. http://www.stat.fi/tup/julkaisut/tiedostot/julkaisuluettelo/yyti_stv_201600_2016_16179_net.pdf  พื้นที่ของเกาะยากต่อการคำนวนเนื่องจากรูปร่างเกาะและชายฝั่งที่ไม่ปกติ แต่มีพื้นที่ประมาณ 740 ตารางกิโลเมตร จนถึง 879 ตารางกิโลเมตร หรืออาจมีพื้นที่มากกว่า 1,010 ตารางกิโลเมตร แล้วแต่ว่าจะรวมหรือไม่รวมอะไร
# จอร์จ วิลเลียมส์ (นักฟุตบอลเกิด พ.ศ. 2538)
จอร์จ คริสโตเฟอร์ วิลเลียมส์ (เกิดวันที่ 7 กันยายน ค.ศ. 1995) เป็นนักฟุตบอลชาวเวลส์ตำแหน่งกองหน้าหรือปีก เคยติดทีมชาติเวลส์ในการแข่งขันฟุตบอลชิงแชมป์แห่งชาติยุโรป 2016 ซึ่งสุดท้ายแล้วเวลส์จบในรอบรองชนะเลิศของรายการ
# แบร์นาร์ อาร์โน
แบร์นาร์ ฌ็อง เอเตียน อาร์โน  เป็นนักธุรกิจชาวฝรั่งเศส  อดีตดำรงตำแหน่งประธานและประธานบริหารของแอลวีเอ็มเอช บริษัทข้ามชาติผู้ผลิตสินค้าฟุ่มเฟือย ได้รับการจัดอันดับให้เป็นบุคคลที่รวยที่สุดในโลกเป็นช่วงเวลาสั้น ๆ ในเดือนเมษายน ค.ศ. 2018 และเดือนมกราคม ค.ศ. 2020

 งานสะสมศิลปะ 
งานสะสมศิลปะของอาร์โนรวมถึงผลงานของปาโบล ปิกาโซ, อีฟว์ แกล็ง, เฮนรี มัวร์ และแอนดี วอร์ฮอลHannah Elliott, In Luxury, Bernard Arnault Alone Makes the Most Powerful List , Forbes, 11 April 2010 นอกจากนี้เขายังมีส่วนสำคัญในการสร้างแอลวีเอ็มเอชให้เป็นผู้อุปถัมภ์งานศิลปะที่สำคัญในฝรั่งเศส แอลวีเอ็มเอชยังแฟชันดิไซเนอร์ได้รับการจัดขึ้นเพื่อเป็นการแข่งขันระดับนานาชาติที่เปิดรับนักศึกษาจากโรงเรียนวิจิตรศิลป์ ทุก ๆ ปี ผู้ชนะจะได้รับทุนเพื่อสนับสนุนการสร้างตราสินค้าของตนเองพร้อมที่ปรึกษาเป็นเวลาหนึ่งปีScarlett Kilcooley-O'Halloran, Tait Takes LVMH Prize  Vogue UK, 28 May 2014Sarah Jones, LVMH creates $400K design prize to cultivate young talent  Luxury Daily, 12 November 2013 

ตั้งแต่ ค.ศ. 1999 ถึง ค.ศ. 2003 อาร์โนเป็นเจ้าของบริษัท Phillips de Pury & Company ซึ่งเป็นบริษัทประมูลงานศิลปะ และซื้อตาฌ็อง ผู้ประมูลชาวฝรั่งเศสรายแรกAymeric Mantoux, Voyage au pays des ultra-riches, Éditions Flammarion Capital, 2010, , page 85. ใน ค.ศ. 2006 อาร์โนเริ่มโครงการสร้างมูลนิธิหลุยส์ วิตตอง อาคารนี้ออกแบบโดยสถาปนิกแฟรงก์ แกรีAlan Riding, Vuitton plans a Gehry-Designed Arts Center in Paris  The New York Times, 3 October 2006 อุทิศแด่การสร้างสรรค์และศิลปะร่วมสมัย การเปิดตัวมูลนิธิอย่างยิ่งใหญ่ที่ฌาร์แด็งดากลีมาตาซียงนั้นจัดขึ้นเมื่อวันที่ 20 ตุลาคม ค.ศ. 2014David Chazan, Frank Gehry 'Iceberg' art gallery to open in Paris  The Telegraph, 19 October 2014
# อามันซิโอ ออร์เตกา
อามันซิโอ ออร์เตกา กาโอนา  เป็นนักธุรกิจชาวสเปน ผู้ก่อตั้งและอดีตประธานกลุ่มอินดิเตกซ์ซึ่งเป็นที่รู้จักกันมากที่สุดจากร้านเสื้อผ้าซารา มีมูลค่าทรัพย์สินรวมสุทธิ 68.3 พันล้านดอลลาร์สหรัฐในเดือนธันวาคม ค.ศ. 2019 ได้รับการจัดอันดับเป็นบุคคลที่ร่ำรวยเป็นอันดับสองของยุโรปและอันดับหกของโลกในขณะนั้น เคยเป็นบุคคลที่ร่ำรวยที่สุดในโลกเป็นช่วงเวลาสั้น ๆ ในปี ค.ศ. 2015 เมื่อหุ้นของอินดิเตกซ์มีมูลค่าสูงสุดในปีนั้น
# เอส. ร็อบสัน วอลตัน
ซามูเอล ร็อบสัน วอลตัน  เป็นนักธุรกิจชาวอเมริกัน ทายาทบริษัทวอลมาร์ต เครือธุรกิจค้าปลีกที่ใหญ่ที่สุดในโลก เป็นบุตรชายคนโตของเฮเลน วอลตันและแซม วอลตัน เคยเป็นประธานของวอลมาร์ตระหว่าง ค.ศ. 1992 ถึง ค.ศ. 2015 ได้รับการจัดอันดับให้เป็นบุคคลที่ร่ำรวยอันดับที่ 10 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.1 พันล้านดอลลาร์สหรัฐ
# เฮเลน วอลตัน
เฮเลน ร็อบสัน วอลตัน  เป็นชาวอเมริกา เกิดเมื่อวันที่ 3 ธันวาคม ค.ศ. 1919 เสียชีวิตวันที่ 19 เมษายน ค.ศ. 2007 เป็นภรรยาของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก นอกจากนี้ยังเคยเป็นผู้ส่งเสริมศิลปะในรัฐอาร์คันซอ ทางตอนใต้ของสหรัฐอเมริกาอีกด้วย เฮเลนเคยเป็นบุคคลที่ร่ำรวยที่สุดในประเทศและอันดับ 11 ของโลกมาแล้วช่วงหนึ่ง
# อลิซ วอลตัน
อลิซ หลุยส์ วอลตัน  เป็นนักธุรกิจชาวอเมริกัน เกิดเมื่อวันที่ 7 ตุลาคม ค.ศ. 1949 เป็นบุตรสาวของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก ได้รับการจัดอันดับให้เป็นบุคคลที่ร่ำรวยเป็นอันดับ 9 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.4 พันล้านดอลลาร์สหรัฐ
# จิม วอลตัน
จิม คารร์ วอลตัน  เป็นนักธุรกิจชาวอเมริกัน เกิดเมื่อวันที่ 7 มิถุนายน ค.ศ. 1948 เป็นบุตรชายคนเล็กของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก ได้รับการจัดอันดับให้เป็นบุคคลที่ร่ำรวยเป็นอันดับ 8 ของโลกในเดือนมีนาคม ค.ศ. 2020 ด้วยมูลค่าทรัพย์สินสุทธิ 54.6 พันล้านดอลลาร์สหรัฐ
# จอห์น ที. วอลตัน
จอห์น โทมัส วอลตัน  เป็นนักธุรกิจชาวอเมริกัน เกิดเมื่อวันที่ 8 ตุลาคม ค.ศ. 1946 เป็นบุตรชายของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก และประธานของกลุ่มทุนทรูนอร์ธพาร์ทเนอร์ส เสียชีวิตเมื่อวันที่ 27 มิถุนายน ค.ศ. 2005 จากอุบัติเหตุเครื่องบินตก
# เดวิด เอดเวิดส์ (นักฟุตบอล)
เดวิด อเล็กซานเดอร์ เอดเวิดส์ (เกิดวันที่ 3 กุมภาพันธ์ ค.ศ. 1986) เป็นนักฟุตบอลผู้เล่นในตำแหน่งกองกลางให้กับ บาลา ทาวน์ ในคัมรีพรีเมียร์ ประเทศเวลส์

เอดเวิดส์เริ่มต้นอาชีพกับสโมสรในบ้านเกิดอย่างชรูว์สบรีทาวน์ โดยลงเล่นระดับอาชีพครั้งแรกใน ค.ศ. 2003 สามฤดูกาลถัดมา เขาย้ายไปลูตันทาวน์ในลีกวันในเดือนกรกฎาคม ค.ศ. 2007 แต่เนื่องจากปัญหาการเงินของลูตัน ทำให้เขาย้ายไปวุลเวอร์แฮมป์ตันวอนเดอเรอส์ในเดือนมกราคม ค.ศ. 2008 ด้วยต่าตัว 675,000 ปอนด์ เอดเวิดส์เป็นส่วนหนึ่งของทีมวูฟส์ที่ชนะเลิศแชมเปียนชิปใน ค.ศ. 2009 และชนะเลิศลีกวันใน ค.ศ. 2013 และยังมีช่วงเขาได้ลงเล่นในพรีเมียร์ลีกอยู่สามฤดูกาล เขาลงเล่นให้กับวูฟส์ทุกรายการ 307 นัด ยิงได้ 44 ประตู และได้ย้ายไปเรดิงในเดือนสิงหาคม ค.ศ. 2017 สุดท้ายในเดือนมกราคม ค.ศ. 2019 เขาย้ายกลับชรูว์สบรีทาวน์

เอดเวิดส์ได้ลงเล่นให้กับทีมชาติเวลส์ทั้งหมด 43 นัดในช่วงปี 2007 ถึง 2017 ยิงได้ 3 ประตู เขาเป็นส่วนหนึ่งของทีมชาติซึ่งจบในรอบรองชนะเลิศในฟุตบอลชิงแชมป์แห่งชาติยุโรป 2016 และในวันที่ 15 มีนาคม ค.ศ. 2018 เขาประกาศเลิกเล่นฟุตบอลทีมชาติ

 สถิติอาชีพ 
 ทีมชาติ 
ทีมชาติปีลงเล่นประตูเวลส์200720200881200982201040201110201230201410201540201670201750ทั้งหมด433

 ประตูในนามทีมชาติ 
ลำดับวันที่สนามนัดที่คู่แข่งประตูผลรายการแข่งขันอ้างอิง111 ตุลาคม 2008มิลเลนเนียมสเตเดียม คาร์ดิฟฟ์ เวลส์81–02–0ฟุตบอลโลก 2010 รอบคัดเลือก26 มิถุนายน 2009Tofiq Bahramov Republican Stadium บากู อาเซอร์ไบจาน141–01–0ฟุตบอลโลก 2010 รอบคัดเลือก314 พฤศจิกายน 2009คาร์ดิฟฟ์ซิตีสเตเดียม คาร์ดิฟฟ์ เวลส์181–03–0กระชับมิตร

 เกียรติประวัติ 
ชรูว์สบรีทาวน์
 ฟุตบอลคอนเฟอเรนซ์ เพลย์ออฟ: 2003–04

วุลเวอร์แฮมป์ตันวอนเดอเรอส์
 แชมเปียนชิป: 2008–09
 ลีกวัน: 2013–14
# คริสตี วอลตัน
คริสตี รุธ วอลตัน  เป็นชาวอเมริกัน เกิดเมื่อวันที่ 8 กุมภาพันธ์ ค.ศ. 1949 เป็นภรรยาหม้ายของจอห์น ที. วอลตัน ทายาทบริษัทวอลมาร์ต เครือธุรกิจค้าปลีกที่ใหญ่ที่สุดในโลก และเมื่อสามีเสียชีวิตในปี ค.ศ. 2005 คริสตีและครอบครัวจึงรับมรดกตกทอด มูลค่าสุทธิ 18.2 พันล้านดอลลาร์สหรัฐ จึงได้รับการจัดอันดับจากนิตยสารฟอบส์ให้เป็นสตรีที่ร่ำรวยที่สุดในโลกติดต่อกันอยู่หลายปี เธอมีมูลค่าทรัพย์สินสุทธิเดือนมีนาคม ค.ศ. 2015 อยู่ที่ 41.7 พันล้านดอลลาร์สหรัฐ แต่เชื่อกันว่าเธอได้โอนทรัพย์สินส่วนใหญ่ให้กับบุตรชายแล้ว
# สกอตติชโปรเฟสชันนัลฟุตบอลลีก
สกอตติชโปรเฟสชันนัลฟุตบอลลีก (SPFL) เป็นลีกฟุตบอลชายแห่งสกอตแลนด์ ก่อตั้งขึ้นในเดือนมิถุนายน ค.ศ. 2013 จากการควบรวมกันของสกอตติชพรีเมียร์ลีก และสกอตติชฟุตบอลลีก ปัจจุบันทำหน้าที่ควบคุมการแข่งขันลีกทั้ง 4 ระดับในระบบลีกฟุตบอลสกอตแลนด์ รวมถึงฟุตบอลถ้วยในประเทศอีกสองรายการอย่างสกอตติชลีกคัพและสกอตติชชาเลนจ์คัพ ส่วนสกอตติชคัพอยู่ภายใต้การดูแลของสมาคมฟุตบอลสกอตแลนด์

 ทำเนียบแชมป์ 

 ฤดูกาล พรีเมียร์ชิป แชมเปียนชิป ลีกวัน ลีกทู 2013–14 เซลติก ดันดี เรนเจอส์ Peterhead 2014–15 เซลติก ฮาร์ตออฟมิดโลเดียน Greenock Morton Albion Rovers 2015–16 เซลติก เรนเจอส์ Dunfermline Athletic East Fife 2016–17 เซลติก ฮิเบอร์เนี่ยน Livingston Arbroath 2017–18 เซลติก St Mirren Ayr United Montrose 2018–19 เซลติก Ross County Arbroath Peterhead 2019–20 เซลติก ดันดียูไนเต็ด Raith Rovers Cove Rangers 2020–21 เรนเจอส์ ฮาร์ตออฟมิดโลเดียน Partick Thistle ควีนส์พาร์ก 2021–22 เซลติก Kilmarnock Cove Rangers Kelty Hearts
# เดวิด โคค
เดวิด แฮมิลตัน โคค (ออกเสียงว่า /koʊk/) เป็นนักธุรกิจ นักการเมือง และวิศวกรเคมีชาวอเมริกัน เกิดเมื่อวันที่ 3 พฤษภาคม ค.ศ. 1940 เป็นอดีตเจ้าของร่วมและประธานของบริษัทโคคอินดัสตรี ยักษ์ใหญ่ในอุตสาหกรรมปิโตรเลียม เคมี พลังงาน พลาสติก แร่ธาตุ ปุ๋ยเคมี และกระดาษ บริหารงานร่วมกับชาลส์ โคค ผู้เป็นพี่ชาย โดยรับกิจการต่อจากบิดาและขยายกิจการจนเติบโต ชาร์ลส์เคยได้รับการจัดอันดับให้เป็นบุคคลที่ร่ำรวยที่สุดอันดับ 11 ของโลกโดยนิตยสารฟอบส์เมื่อเดือนมิถุนายน ค.ศ. 2019 ด้วยมูลค่าทรัพย์สินสุทธิประมาณ 50.5 พันล้านดอลลาร์สหรัฐ ก่อนจะเสียชีวิตในวันที่ 23 สิงหาคม ค.ศ. 2019
# ชาลส์ โคค
ชาลส์ เดอ กานาห์ล โคค (ออกเสียงว่า) เป็นนักธุรกิจชาวอเมริกัน เกิดเมื่อวันที่ 1 พฤศจิกายน ค.ศ. 1935 เป็นเจ้าของร่วม ประธาน และประธานเจ้าหน้าที่บริหารของบริษัทโคคอินดัสตรี ยักษ์ใหญ่ในอุตสาหกรรมปิโตรเลียม เคมี พลังงาน พลาสติก แร่ธาตุ ปุ๋ยเคมี และกระดาษ อยู่ในตำแหน่งมาตั้งแต่ปี ค.ศ. 1967 เคียงคู่กับเดวิด โคค น้องชายผู้ล่วงลับ อดีตรองประธานบริษัท ชาลส์และเดวิดถือหุ้น 42 เปอร์เซ็นต์ของหุ้นกลุ่มบริษัทโดยรับกิจการต่อจากบิดาและขยายกิจการจนเติบโต ชาลส์เคยได้รับการจัดอันดับให้เป็นบุคคลที่ร่ำรวยที่สุดอันดับ 11 ของโลกโดยนิตยสารฟอบส์เมื่อเดือนมีนาคม ค.ศ. 2019 ด้วยมูลค่าทรัพย์สินสุทธิประมาณ 50.5 พันล้านดอลลาร์สหรัฐ
# เกาะพรินซ์แพทริก
เกาะพรินซ์แพทริก (Prince Patrick Island) เป็นเกาะทางตะวันตกสุดของหมู่เกาะควีนเอลิซาเบทของกลุ่มเกาะอาร์กติกแคนาดา ในนอร์ทเวสต์เทร์ริทอรีส์ ประเทศแคนาดา เกาะมีพื้นที่ Prince Patrick Island  at the Atlas of Canada เป็นเกาะใหญ่เป็นอันดับ 55 ของโลก และใหญ่เป็นอันดับ 14 ของแคนาดา ในอดีตปกคลุมด้วยน้ำแข็งตลอดปี เป็นหนึ่งในที่ที่เข้าถึงได้ยากที่สุดของแคนาดา เกาะตั้งอยู่ปากทางช่องแคบแมกคลัวร์ เกาะพรินซ์แพทริกไม่มีคนอยู่อาศัย
# ประเทศอิตาลีในโอลิมปิกเยาวชนฤดูร้อน 2018
ประเทศอิตาลี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิตาลีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 83 คน ใน 29 ชนิดกีฬา ผลการแข่งขันครั้งนี้ประเทศอิตาลีได้รับเหรียญรางวัลแบ่งเป็น 11 เหรียญทอง 10 เหรียญเงิน และ 13 เหรียญทองแดง รวมทั้งหมด 34 เหรียญ

 ยิงธนู 

ผลการแข่งขันดังนี้:

เดี่ยว
นักกีฬารายการอันดับรอบ 32รอบ 16รอบก่อนรองฯรอบรองฯชิงชนะเลิศ / อันดับScoreSeedOppositionScoreOppositionScoreOppositionScoreOppositionScoreOppositionScoreFederico FabrizziBoys' Individual64627L 2–6Did not advance17

ทีม
นักกีฬารายการอันดับรอบ 32รอบ 16รอบก่อนรองฯรอบรองฯชิงชนะเลิศ / อันดับScoreSeedOppositionScoreOppositionScoreOppositionScoreOppositionScoreOppositionScore Mixed team13055L 2–6ไม่ผ่าน 17